ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
తుమ్మలపాలెం (ఇబ్రహీంపట్నం)
శ్రీ బాల కోటేశ్వర లింగాలస్వామివారి ఆలయం:- కృష్ణానది ఒడ్డున గ్రామశివారులో నూతనంగా నిర్మించిన ఈ శివాలయంలో, హారతి కార్యక్రమాలు 2014,నవంబరు-3, కార్తీక సోమవారం నుండి ప్రారంభమగుతవి. కార్తీకమాస పూజలు, శైవమొక్కులను భక్తులు ఇక్కడ తీర్చుకొనుటకు వీలుగా ఆలయాన్ని తీర్చిదిద్దుచున్నారు. 2014,అక్టోబరు-27న మొదటి కార్తీక సోమవారం నాడు, పూజలో భక్తులు వేలాదిగా పాల్గొన్నారు. రెండవ సోమవారం (3-11-2014) నాడు సాయంత్రం 5 గంటల నుండి ఆలయప్రాంగణంలో ఏకాదశ సహస్ర దీపారాధన నిర్వహించెదరు. ఇందులో 11,000 దీపాలతో భక్తులు స్వామివారిని అలంకరించెదరు. ఆరవ తేదీ కార్తీకపౌర్ణమి నాడు, విశేష కార్యక్రమాలు నిర్వహించెదరు. కూచిపూడి నృత్యం, శివతాండవం, ఆలయ ప్రాంగణంలో అమ్మవారికి ప్రత్యేకపూజా కార్యక్రమాలు నిర్వహించెదరు. ఇకనుండి సంవత్సరానికి ఐదు సార్లు, హారతి కార్యక్రమాలను నిర్వహించెదరు. 
నదీతీరంలో ఏర్పాటయిన ఈ ఆలయం, భక్తులను విశేషంగా ఆకట్టుకుంటున్నది. భవానీ ద్వీపం నుండి నదీ విహారానికి ఇష్టపడేవారికి, ఈ ఆలయం, విహారయాత్రగా గూడా ఆహ్వానం పలుకనున్నది. ప్రత్యేకించి స్నానఘట్టం గూడా ఏర్పాటు చేసినందున పుణ్యస్నానాలు చేసేవారికి ఇక్కడ అనుకూలంగా ఉంటుంది. [2]